***Apstiprinu:\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

***PA ”Saulkrastu kultūras un sporta centrs”***

***direktora p.i. J. Krūmiņa***

***Saulkrastos, 2018. gada 6. augustā***

**Saulkrastu svētku makšķerēšanas sacensības 2018**

**NOLIKUMS**

**Organizators:**

* sacensības organizē Saulkrastu novada pašvaldības aģentūra „Saulkrastu kultūras un sporta centrs”. Galvenais tiesnesis Andris Vītols (20099990).

**Mērķis:**

* popularizēt makšķerēšanu kā aktīvu un veselīgu, dabai un videi draudzīgu sportiska rakstura vaļasprieku.

**Uzdevumi:**

 - noskaidrot labāko Saulkrastu svētku makšķernieku 2018. gadā;

 - popularizēt makšķerēšanas sporta iespējas Saulkrastu novadā;

 - pilnveidot makšķernieku meistarību;

 - veicināt novada makšķernieku savstarpējos kontaktus.

**Vieta:**

* Saulkrastu pludmale pie “Rūķīšiem”.

**Laiks:**

* 2018. gada 11. augustā;
* reģistrācija no 5.30 “Rūķīši” stāvlaukumā, bet sacensību sākums 6.00. Sacensību ilgums 5 stundas.

Nelabvēlīgos laikapstākļos sacensības var tikt atceltas.

**Dalībnieki:**

* sacensībās drīkst piedalīties dalībnieki, kuri ir apguvuši makšķerēšanas pamatus un ievēro sacensības noteikumus;
* sacensībās drīkst piedalīties no 18 gadiem. Sacensības notiek komandu konkurencē, bet drīkst piedalīties arī individuāli.

**Sacensību noteikumi:**

* sacensības notiek ievērojot LR MK noteikumus Nr. 800 „Makšķerēšanas, vēžošanas un zemūdens medību noteikumi”. Dalībniekiem jābūt līdzi derīgai makšķerēšanas kartei un personu apliecinošam dokumentam;
* dalībniekiem sacensību laikā **aizliegts** mainīties ar ēsmām, sacensību piederumiem, nodot un pieņemt zivis. Sacensībās drīkst makšķerēt ar jebkādu makšķeri un jebkādu ēsmu;
* zivju svara kopsumma tiek vērtēta no laivas. Laivā maksimums 2 cilvēki;
* sacensību beigās sportisti zivis ievieto  plastikāta maisiņā un nodod tiesnesim svēršanai;
* par sacensību rezultātu viltošanu, nepatiesu ziņu sniegšanu, sacensību dalībnieks, ar sacensību galvenā tiesneša lēmumu, var tikt diskvalificēts;
* par sacensību nolikuma neievērošanu, rezultātu viltošanu vai nepatiesu ziņu sniegšanu sacensību dalībnieks var tikt diskvalificēts;
* sacensību dalībnieks, atrodoties uz ūdens, pats ir atbildīgs par drošības noteikumu ievērošanu. Piedalīties sacensībās alkohola un citu apreibinošu vielu ietekmē vai lietot tās sacensību laikā kategoriski aizliegts. Aizliegts piegružot jūru;
* **dalībniekiem sacensību laikā obligāti jābūt uzvilktām glābšanas vestēm!**

**Vērtēšana:**

* par uzvarētāju kopvērtējumā kļūst komanda, kurai ir vislielākais noķerto zivju kopsvars;
* vienāda svara gadījumā uzvarētājs ir tas, kurš noķēris lielāko zivi;
* tiek apbalvoti trīs veiksmīgākās komandas;
* sacensību organizatori ir tiesīgi noteikt papildus balvas par sacensību rezultātiem.

**Uzvarētāju apbalvošana:**

* pirmo trīs vietu ieguvēji individuālajā vērtējumā tiek apbalvoti ar kausiem.

I.Vaiders (26279727)